
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījums Ministru kabineta 2015. gada 9. jūnija noteikumos Nr. 291 "Noteikumi par biodrošības pasākumu kopumu dzīvnieku turēšanas vietām"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta 2015. gada 9. jūnija noteikumos Nr. 291 "Noteikumi par biodrošības pasākumu kopumu dzīvnieku turēšanas vietām" (turpmāk – noteikumi Nr. 291) nepieciešams veikt grozījumus tiesību normām, kas skar mājputnu un nebrīvē turētu putnu piedalīšanos izstādē, kā arī pasta baložu izlaišanu augsti patogēnās putnu gripas (turpmāk - APPG) paaugstināta riska periodā.
1.2. Mērķis
Mērķa apraksts
Tiesību akta projekta (turpmāk - projekts) mērķis ir veikt grozījumus noteikumos Nr. 291, lai mazinātu atsevišķas iepriekš noteiktās biodrošības prasības attiecībā uz mājputnu un nebrīvē turētu putnu piedalīšanos izstādē. Projektā paredzēts noteikt papildu pasākumus, lai APPG paaugstināta riska periodā varētu rīkot izstādes ar mājputnu un nebrīvē turētu putnu piedalīšanos. Kā arī papildus nepieciešams noteikt aizliegumu izlaist pasta baložus APPG paaugstināta riska periodā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ņemot vērā slikto epidemioloģisko situāciju ar APPG izplatību savvaļas putnu populācijā 2023. gada maija beigās un jūnijā, noteikumu Nr.291 2. pielikuma 7.1. apakšpunktā tika noteikts aizliegums mājputniem un nebrīvē turētiem putniem piedalīties pasākumos, kurus organizē saskaņā ar normatīvajiem aktiem par kārtību, kādā organizējamas dzīvnieku sacensības, tirgi, izsoles, izstādes un citi pasākumi ar dzīvnieku piedalīšanos.
Atsevišķi putnkopības nozares pārstāvji ir uzsvēruši nepieciešamību noteikt papildu biodrošības prasības, lai turpmāk varētu organizēt mājputnu un nebrīvē turētu putnu izstādes arī APPG paaugstināta riska periodā.  Risināt jautājumu par drošu izstādes organizēšanu nepieciešams, jo:
1) šķirnes mājputnu un nebrīvē turētu putnu audzētājiem ir ļoti svarīgi izstādīt savus putnus, lai būtu motivācija nodarboties ar šķirnes putnkopību; 
2) mājputnu un nebrīvē turētu putnu šķirnes, kas ir retas un ko ir svarīgi popularizēt, ir izplatītas tieši mazo putnkopju vidū;
3) daudzām saimniecībām tas ir vienīgais vai papildus ienākumu gūšanas veids;
4) Latvijas apdraudēto šķirņu atzīšanas un saglabāšanas nolūkā tādām Latvijā esošām retām šķirnēm kā cukurvistiņām un krūpiņiem ir svarīgi piedalīties izstādēs un pasākumos, lai tās popularizētu un arī apliecinātu šo šķirņu pastāvēšanu.
Zemkopības ministrija 2023. gada 5. un 27. jūnijā, 11., 12., 14. un 26.jūlijā organizēja attālinātas sanāksmes ar Pārtikas un veterinārā dienesta (turpmāk – dienests), Dabas aizsardzības pārvaldes un putnkopības nozares pārstāvjiem un ornitologiem, kurās pārrunāja aktuālo situāciju ar APPG izplatību Latvijā un Eiropā, kā arī šīs infekcijas slimības pārnešanas riskiem no savvaļas putniem uz mājputniem un nebrīvē turētiem putniem.
2023. gada 12., 14., 28. un 31. jūlija sanāksmēs ar putnkopības nozares pārstāvjiem un dienestu tika diskutēts par papildu biodrošības pasākumiem drošai mājputnu un nebrīvē turētu putnu izstādes rīkošanai APPG paaugstināta riska periodā.
Saskaņā ar dienesta sniegto informāciju, Latvijas teritorijā esošo migrējošo savvaļas ūdensputnu, kuri šajā migrācijas sezonā ir APPG H5N1 apakštipa izplatītāji, mirstība un saslimstība ir nedaudz mazinājusies.
Problēmas un risinājumi
Problēmas apraksts
Ņemot vērā dienesta iepriekšējos gados veiktās uzraudzības datus par APPG izplatību, ir secināts, ka katru gadu Latvijas teritorijā esošo migrējošo savvaļas ūdensputnu populācija arvien vairāk tiek skarta no šīs infekcijas slimības. Epidemioloģiskā situācija 2023. gada maija beigās un jūnijā bija sevišķi nelabvēlīga savvaļas putnu populācijas veselībai, jo masveidā tika novērota putnu mirstība no APPG atsevišķās savvaļas ūdensputnu kolonijās, kas radīja infekcijas slimības pārneses risku uz mājputnu populāciju visā Latvijas teritorijā. Kā informēja dienests, arī šobrīd APPG vīruss nav pilnībā izzudis no apkārtējās vides. 2023. gada jūlijā APPG diagnoze ir apstiprināta sešiem savvaļas putniem. Pašreiz Latvijā APPG nav konstatēta mājputnu un nebrīvē turētu putnu populācijā.
Nestabilā situācija ar APPG izplatību un tas, ka nav iespējams prognozēt cik ilgi vēl turpināsies savvaļas putnu mirstība, ir konstatētas grūtības atsevišķiem sektoriem putnkopības nozarē, kuras apdraud šo sektoru turpmāku pilnveidošanos, attīstību un pastāvēšanu. 
Risinājuma apraksts
Nepieciešams noteikt papildu pasākumus, kas jānodrošina, lai APPG paaugstināta riska periodā varētu atļaut rīkot izstādes ar mājputnu un nebrīvē turētu putnu piedalīšanos. Ir sagatavoti grozījumi noteikumu Nr. 291 2. pielikuma 7. punktā, paredzot izņēmumu noteiktajam aizliegumam attiecībā uz izstādēm un papildinot pielikumu ar 7.1 punktu, kurā noteikti papildu pasākumi, kas jānodrošina:
1) izstādes organizētājam - sagatavot informāciju par putnu izcelsmes novietni un iesniegt dienestam, nodrošināt, ka izstādē piedalās Latvijas izcelsmes putni un nenotiek to atsavināšana, izstādē neieved suņus, kaķus un citus lolojumdzīvniekus, putnu turēšanas vietu norobežot no augšas ar necaurlaidīgu materiālu, nepieļaut putnu kontaktu starp dažādu novietņu putniem, ūdensputni netiek izstādīti kopā ar citām mājputnu un putnu sugām, nodrošināt bukletus vai informatīvus materiālus, kuros informē apmeklētājus par biodrošības pasākumiem apmeklējuma laikā, izstādes laikā no putniem savāktos izkārnījumus, pakaišus un spalvas iznīcināt un tāpat arī kontrolēt, ka dzīvnieku īpašnieks vai turētājs  saskarē ar putniem lieto cimdus vai pēc saskares ar tiem nomazgā rokas ar ziepēm un ūdeni un dezinficē;
2) dzīvnieku īpašniekam vai turētājam - nodrošināt putnu veselības uzraudzību 21 dienu pirms izstādes, pirms plānotās izstādes nodrošināt klīnisko izmeklēšanu, laboratorisko izmeklēšanu ūdensputniem un tāpat laboratorisko izmeklējumu rezultātus un praktizējoša veterinārārsta apliecinājumu uzrādīt pēc dienesta pieprasījuma, nožogojumos un būros ievietot tikai ūdeni un līdzatvesto barību, savākt izkārnījumus, pakaišus un spalvas un tos glabāt ūdensnecaurlaidīgā materiālā, un pēc izstādes tos nodot izstādes organizētājam vai vai tos aizved atpakaļ uz putnu izcelsmes novietni, sekot, lai apmeklētāji ar rokām neaizskar putnus, kā arī lietot cimdus vai pēc saskares ar tiem nomazgā rokas ar ziepēm un ūdeni un nodezinficē;
3) praktizējošajam veterinārārstam – izsniegt parakstītu un apzīmogotu apliecinājumu, ja putni izmeklēšanas laikā ir klīniski veseli un tiem nav konstatētas slimības pazīmes, kā arī ūdensputnu klīniskās izmeklēšanas laikā ņemt vērā APPG laboratorisko izmeklējumu rezultātus.
Papildus izstādes organizētājam jābūt noslēgtam līgumam ar praktizējošu veterinārārstu, kurš aizdomu gadījumā par putnu saslimšanu ar infekcijas slimību nekavējoties informē dienestu.

Tāpat projektā noteiktās prasības paredz mājputnu dalību izstādē gadījumos, kad mājputnu izcelsmes novietnei nav noteikts dzīvu mājputnu pārvietošanas aizliegums. Tāpat prasības nosaka to, ka šādā izstādē atļauts piedalīties tikai mājputniem un nebrīvē turētiem putniem.
Problēmas apraksts
APPG paaugstināta riska periodā palaistie pasta baloži lido lielu attālumu un kontakts ar APPG slimajiem savvaļas putniem ir ļoti iespējams. Tas var radīt paaugstinātu risku pasta baložiem saslimt ar APPG, kā arī veicināt slimības izplatīšanos.
Risinājuma apraksts
Projektā nepieciešams noteikt aizliegumu izlaist pasta baložus APPG paaugstināta riska periodā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
APPG ir akūta, ļoti lipīga putnu infekcijas slimība, kas rada bojājumus dažādās dzīvnieku orgānu sistēmās un tās klīniskā izpausme atkarīga no ierosinātāja patogenitātes. Putnu gripai raksturīga augsta putnu mirstība. Mājputni var inficēties, nonākot kontaktā ar inficētajiem savvaļas putniem. Tāpat putni var inficēties ar piesārņotu ūdeni, barību vai priekšmetiem (apaviem, apģērbu, inventāru), uz kuriem nokļuvis vīruss. Ūdensputniem APPG var izpausties subklīniski.
Ar putnu gripu slimo vistas, kaijas, pīles, zosis, tītari, paipalas, pāvi, fazāni un strausi, retāk citas putnu sugas, tomēr ir arī gadījumi, kad ar putnu gripu inficējas arī cilvēki.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
-
Juridiskās personas
Mājputnu un nebrīvē turētu putnu īpašnieki
Izstāžu organizētāji
Praktizējošie veterinārārsti
Ietekmes apraksts
Anotācijas pirmajā sadaļā tika norādīts, ka šogad APPG izplatība savvaļas putnu populācijā ir radījusi situāciju, kad nav iespējams prognozēt cik ilgi vēl turpināsies savvaļas putnu mirstība un riski pārnest slimības ierosinātāju no savvaļas putniem uz mājputniem un nebrīvē turētiem putniem, kā rezultātā ir konstatētas grūtības atsevišķiem sektoriem putnkopības nozarē, kuras apdraud šo sektoru turpmāku pilnveidošanos, attīstību un pastāvēšanu. 
Noteikumu projekts atvieglos situāciju putnu nozarē un novērsīs atsevišķa mājputnu sektora darbības pārtraukšanu, tāpat uzlabos ekonomiskās intereses.
Tāpat projekta tiesiskais regulējums attieksies uz praktizējošiem veterinārārstiem, kam jāīsteno infekcijas slimību kontroles pasākumi, kā arī uz izstāžu rīkotājiem, kam jāīsteno biodrošības pasākumi mājputnu un nebrīvē turētu putnu izstādē.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Jā
Ietekmes apraksts
Projekta tiesiskais regulējums veicina veselībai drošas mājputnu un nebrīvē turēto putnu izstādes rīkošanu, kas labvēlīgi ietekmē konkurētspēju.
2.2.3. uz uzņēmējdarbības vidi:
Jā
Ietekmes apraksts
Projekta tiesiskais regulējums ietekmē mazos un vidējos uzņēmumus, kas audzē mājputnus vai nebrīvē turētos putnus šķirnes iegūšanai.
2.2.4. uz mazajiem un vidējiem uzņēmējiem:
Jā
Ietekmes apraksts
Projekts rada ietekmi uz mazajiem un vidējiem uzņēmumiem, kuriem pieder mājputni vai nebrīvē turētie putni un kuri veic saimniecisko darbību, audzējot un turot putnus šķirnes iegūšanai.
Projekts dod iespēju mājputnu īpašniekiem vai turētājiem piedalīties izstādē.
Tāpat projektā ietvertajam tiesiskajam regulējumam nav ietekmes uz administratīvajām izmaksām (izmaksas, kas rodas saistībā ar informācijas pieņemšanas, apstrādes vai uzglabāšanas pienākumiem), jo sabiedrības grupai, ko veido juridiskās personas (dzīvnieku īpašnieks vai turētājs, izstāžu organizētāji, praktizējošs veterinārārsts), gada laikā tās nepārsniedz 2000 euro.
2.2.5. uz konkurenci:
Jā
Ietekmes apraksts
Tiesiski noregulēti un pārvaldīti mājputnu nozares veselības jautājumi saglabā dzīvnieku un cilvēku veselību, veicinot tirdzniecības konkurenci.
2.2.6. uz nodarbinātību:
Jā
Ietekmes apraksts
Tiesiski noregulēti un pārvaldīti mājputnu nozares veselības jautājumi saglabā lauku apdzīvotību un nodarbinātību laukos.
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Pārtikas un veterinārais dienests
Nevalstiskās organizācijas
Latvijas Apvienotā putnkopības nozares asociācija, Latvijas putnkopības asociācija, Tautas putnkopju biedrība, Latvijas Bioloģiskās lauksaimniecības asociācija, Latvijas Sīkdzīvnieku audzētāju biedrība "Trusis un citi", Latvijas šķirnes putnu un sīkdzīvnieku audzētāju biedrība
Cits
Nē
6.2. Sabiedrības līdzdalības organizēšanas veidi
Veids
Apspriede
Saite uz sabiedrības līdzdalības rezultātiem
2023. gada 12., 14., 28. un 31. jūlijā rīkotas sanāksmes ar putnkopības nozares pārstāvjiem (Tautas putnkopju biedrība, Latvijas šķirnes putnu un sīkdzīvnieku audzētāju biedrība, Latvijas Sīkdzīvnieku audzētāju biedrība "Trusis un citi", Latvijas Bioloģiskās lauksaimniecības asociācija, Latvijas Putnkopības asociācija, Latvijas Apvienotā putnkopības nozares asociācija) un dienestu, kurā tika diskutēts par biodrošības prasībām drošai mājputnu un nebrīvē turētu putnu izstādes rīkošanai APPG paaugstināta riska periodā.
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Pārtikas un veterinārais dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Jā
Apraksts
Projektā noteikti īstenojamie pasākumi, lai rīkotu dzīvnieku un cilvēku veselībai drošu izstādi, kurā piedalās mājputni un nebrīvē turētie putni APPG paaugstināta riska periodā.
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

